Title: ประกาศคณะกรรมการจัดรูปที่ดินจังหวัดสุพรรณบุรี ที่ 1/2544 เรื่อง การจัดให้ที่ดิน "บึงหนองจอก" ตำบลวังหว้า อำเภอศรีประจันต์ จังหวัดสุพรรณบุรี เป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน

ประกาศคณะกรรมการจัดรูปที่ดินจังหวัดสุพรรณบุรี
ที่ ๑/๒๕๔๔
เรื่อง
การจัดให้ที่ดิน บึงหนองจอก ตำบลวังหว้า อำเภอศรีประจันต์
จังหวัดสุพรรณบุรี
เป็นที่ดินอันเป็นสาธารณสมบัติ
ของแผ่นดินสำหรับพลเมืองใช้ร่วมกัน[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในท้องที่ตำบลย่านยาว
อำเภอสามชุก และตำบลวังหว้า ตำบลบ้านกร่าง ตำบลบางงาม อำเภอศรีประจันต์ จังหวัดสุพรรณบุรี
ให้เป็นเขตโครงการจัดรูปที่ดิน พ.ศ. ๒๕๒๒ อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันที่อยู่ในเขตโครงการจัดรูปที่ดิน
ตามพระราชกฤษฎีกาดังกล่าวถูกถอนสภาพการเป็นสาธารณสมบัติของแผ่นดิน
และตกเป็นทรัพย์สินของกระทรวงเกษตรและสหกรณ์ เพื่อใช้ในการจัดรูปที่ดิน
ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗
บัดนี้ ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้วแต่ที่ดิน
บึงหนองจอก มิได้นำมาใช้ในการจัดรูปที่ดิน สมควรจัดให้ที่ดิน บึงหนองจอก
เป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗ ประกอบกับมติคณะกรรมการจัดรูปที่ดินจังหวัดสุพรรณบุรี ในการประชุมครั้งที่
๑/๒๕๔๓ วันที่ ๒๘ มีนาคม ๒๕๔๓ ด้วยความเห็นชอบของคณะกรรมการจัดรูปที่ดินกลาง
ในการประชุมครั้งที่ ๒/๒๕๔๓ วันที่ ๓๐ ตุลาคม ๒๕๔๓ จึงประกาศให้ที่ดิน บึงหนองจอก
ซึ่งเป็นที่เก็บน้ำใช้เพื่อเกษตรกรรม เนื้อที่ประมาณ ๘๒ ไร่ ๓ งาน ๖๔ ตารางวา
ในท้องที่ตำบลวังหว้า อำเภอศรีประจันต์ จังหวัดสุพรรณบุรี
ภายในแนวเขตตามแผนที่ท้ายประกาศนี้ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๓๑ มกราคม พ.ศ. ๒๕๔๔
วิพัฒน์ 
คงมาลัย
ผู้ว่าราชการจังหวัดสุพรรณบุรี
ประธานคณะกรรมการจัดรูปที่ดินจังหวัดสุพรรณบุรี

[เอกสารแนบท้าย]

๑.
แผนที่ท้ายประกาศคณะกรรมการจัดรูปที่ดินจังหวัดสุพรรณบุรี ที่ ๑/๒๕๔๔ เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน
ในท้องที่ตำบลบางหว้า อำเภอศรีประจันต์ จังหวัดสุพรรณบุรี ตามพระราชกฤษฎีกา กำหนดเขตที่ดินในท้องที่ ตำบลย่านยาว อำเภอสามชุก
และตำบลวังหว้า ตำบลบ้านกร่าง ตำบลบางงาม อำเภอศรีประจันต์ จังหวัดสุพรรณบุรี
ให้เป็นเขตโครงการจัดรูปที่ดิน พ.ศ. ๒๕๒๒ คงเป็นที่ดินอันเป็นสาธารณสมบัติของแผ่นดิน สำหรับพลเมืองใช้ร่วมกัน ต่อไป

(ดูข้อมูลจากภาพกฎหมาย)

ภคินี/แก้ไข
๘ พฤษภาคม ๒๕๔๕

ศิรวัชร์/ปรับปรุง
๒๕ กรกฎาคม
๒๕๖๐

[๑] ราชกิจจานุเบกษา
เล่ม ๑๑๘/ตอนพิเศษ ๔๙ ง/หน้า ๕๔/๓๑ พฤษภาคม ๒๕๔๔